Şetland adaları
Şetland adaları (ing. Shetland; şot.kelt Sealtainn; q.skan. Hjaltland) — Birləşmiş Krallığın şimalında, Orkney və Farer adaları arasında yerləşən, Şotlandiyaya məxsus arxipelaq. Şetland adalarının sahəsi 1,466 km2, sahil xətti 1,500 kilometrdən çox və əhalisi təxminən 22 min nəfərdir. İnzibati mərkəzi Lervik şəhəridir. Adalar Birləşmiş Krallığın ən şimal nöqtəsidir. Şetland Şotlandiyanın 32 qraflığından biridir. Əvvəlcə Norveç müstəmləkəsi olan adalar 12 fevral 1472-ci ildə Şotlandiya tacının nəzarətinə keçmişdir.